Hele prosessen med bestilling og forberedelser før oppholdet gikk veldig fint, kommunikasjonen med utleier var god og evt. uklarheter ble raskt og greit oppklart.

Da vi kom til leiligheten, ble vi møtt og vist rundt av en god medhjelper som avtalt, vi fikk til og med super hjelp med å bære bagasjen! Leiligheten var akkurat så ren, stor og stilig som bildene ga inntrykk av, og fasilitetene var topp. I tillegg hadde den et veldig personlig og hyggelig preg. Med to dobbeltsenger og deilig sengetøy sov alle vi fire veldig godt.

Leiligheten ligger utrolig sentralt både om man skal ta metro eller S-tog, eller om man vil rusle til Strøget for shopping osv., eller til en av de nydelige parkene like i nærheten. Torvhallerne vis à vis er stemningsfull og har mye god mat å by på (også glutenfri!). I tillegg våknet vi (litt sent) opp til nydelig sang utenfor vinduet, det var operafestival i København og scene like i nærheten.

Vi visste at om det skulle være noe så var det bare å ta kontakt med utleier, men alt gikk knirkefritt. Vi opplevde stor fleksibilitet og imøtekommenhet, også mht. avreise og nøkkeloverlevering. Jeg vil absolutt anbefale leiligheten/utleier om man vil bo godt og sentralt i København!